Vielä virtaa

Vielä virtaa () oli pisimpään tehty brittiläinen, BBC:n tuottama komediasarja. Sarjaa tehtiin vuodesta 1973 vuoteen 2010 kaikkiaan 295 jaksoa 31 tuotantokauden aikana. Suomessa sitä on esittänyt Yle TV1. Sarjan on kirjoittanut Roy Clarke, joka on kirjoittanut myös monia muita brittiläisiä komediasarjoja, muun muassa sarjaa Pokka pitää (). 

Sarjan päärooleissa ovat muun muassa Bill Owen, Peter Sallis, Brian Wilde, Kathy Staff sekä Stephen Lewis (tarkastaja Blakey sarjassa Mennään bussilla). Sarjan tapahtumat sijoittuvat pieneen englantilaiskylään Yorkshireen, Englantiin. Televisiosarja on nostattanut kuvauspaikkana toimivan Holmfirthin kylän maailmankartalle.

Sarjassa seurattiin kolmen ystävyksen – vanhat herrat Compo, Clegg ja Foggy, jotka elävät toista lapsuuttaan – ja muiden kyläläisten edesottamuksia. Pääkolmikko ihmettelee maailman menoa omaan hullunkuriseen tapaansa ja työntää nenänsä joka paikkaan. Ja siellä, missä he liikkuvat, ei yllättäviä käänteitä puutu. Kylän tapahtumia ja kyläläisten edesottamuksia puidaan sitten laveasti rouvien kahvipöydässä.

 Sarjan henkilöitä 

William Compo Simmonite (Bill Owen) – Iäkäs resupekka, joka kasvattaa frettejä. Niin näyttelijä kuin roolihahmokin kuolivat vuonna 1999. Roolihahmon kuolinsyynä oli sydänkohtaus, kun taas Owen kuoli haimasyöpään.

Norman "Cleggy" Clegg (Peter Sallis) – Pessimisti. Compon ystävä. Sarkastisten kommenttien mestari.

Cyril Blamire (Michael Bates) – sarjan alkuperäinen jäsen ennen Foggya

Walter Foggy Dewhurst (Brian Wilde) – Entinen sotilas, joka elää edelleen sota-aikaa. Compon ja Cleggin ystävä. Myöhemmin hahmon paikalla nähtiin Seymour, mutta Foggy palasi vuonna 1990 hänen lähdettyään.

Seymour Utterthwaite (Michael Aldridge) – Tuli sarjaan Foggyn lähdettyä. Keksijä ja entinen rehtori.

Herbert Truly Truelove (Frank Thornton) – Entinen Scotland Yardin poliisi, joka vertaa kaikkea entiseen rouvaansa. Compon ja Cleggin ystävä.

Billy Hardcastle (Keith Clifford) – Kolmikon kolmas mies Compon kuoltua. Omasta mielestään sukua Robin Hoodille, äidin puolelta. Ottaa suvun perinteet liiankin vakavasti.

Alvin Smedley (Brian Murphy) – Noran naapuri Compon kuoltua. Tekee usein kepposia naapurilleen.

Entwistle (Burt Kwouk) – Sähkömies ja tulevaisuuden ennustaja, joka ajelee punaisella lava-autolla.

Luther Hobbo Hobdyke (Russ Abbot) – Entinen maitomies, joka uskottelee kavereilleen olleensa aiemmin MI5-agentti. Ylläpitää kylän turvallisuusasioita vaihtelevin menestyksin

Howard Sibshaw (Robert Fyfe) – Lyhyenläntä ukkeli, joka kärsii ankaran vaimonsa Pearlin kourissa. Asuu Cleggin naapurissa.

Pearl Sibshaw (Juliette Kaplan) – Howardin vaimo

Marina (Jean Fergusson) – Howardin toinen nainen. Työskentelee myyjänä kauppakeskuksessa

Nora Batty (Kathy Staff) – Compon kärttyisä naapuri ja ihastuksen kohde 

Wally Batty (Joe Gladwin) – Noran miesvainaja. Kasvatti kyyhkyjä. Motoristi.

Stella (Barbara Young) – Noran sisko. Muutti siskonsa luo talonvahdiksi tämän lähdettyä Australiaan.

Täti Wainwright (Jean Alexander) – Antiikkikauppias. Howardin täti. Mestari pakkomyynnissä

Clem Smiler Hemmingway (Stephen Lewis) – Epäonninen vanha mies. Työskentelee täti Wainwrightin kaupassa.

Wesley Pedgen (Gordon Wharmby) – Kylän pellepeloton, jolle ainoa tärkeä asia maailmassa ovat moottorit.

Edith Edie Pedgen (Thora Hird) – Wesleyn vaimo. Järjestää kylän rouvien kahvikutsut ja arvostaa siisteyttä.

Glenda Wilkinson (Sarah Thomas) – Wesleyn ja Edien tytär. Glenda ja Barry ovat sarjan ainoa onnellinen aviopari.

Barry Wilkinson (Mike Grady) – Glendan mies. Työskentelee asuntolainakonttorissa ja arvostaa siisteyttä. Yrittää vähän kapinoida, jos vain Glenda antaa luvan.

Ros Utterthwaite (Dora Bryan) – Edien sisko, joka on aiemmin ollut useasti suhteessa naimisissa olevien miesten kanssa. Tämän vuoksi Edie häpeää siskoaan.

Eli Duckett (Danny O'Dea) – Höperö vanha ukko, jolla on huono näkö.

Ivy (Jane Freeman) – kärttyisä kahvilanpitäjä

Sid (John Comer) – Ivyn edesmennyt mies, joka piti samaa kahvilaa.

"Crusher" Milburn (Jonathan Linsley) – Ivyn ja Sidin isokokoinen sukulaispoika. Auttoi tätiään kahvilanpidossa setänsä kuoltua.

Tom (Tom Simmonite) (Tom Owen) – Compon poika. Tuli mukaan isänsä kuoltua, mutta charmi ei ollut isän veroinen, joten jäänyt sivuhenkilöksi.

Neiti Davenport (Josephine Tewson) – Runoudesta pitävä romantiikannälkäinen kirjastonhoitaja, joka haaveilee saavansa joskus miehen itselleen.

Nelly (June Whitfield) – Pearlin hyvä ystävä. Joutuu jatkuvasti ohjeistamaan miestään Travista (ei näytetty sarjassa) matkapuhelimen välityksellä.

Toby Mulberry Smith (Trevor Bannister) – vaimonsa ulospotkima ja Barryn naapuriin muuttanut golfklubin johtaja.

Morton Beemish (Christopher Beeny) – Barryn ja Tobyn ystävä. Työskenteli ennen ulosottomiehenä.

PC Cooper (Ken Kitson) – maaseudun rauhaa rakastava poliisimies, joka pyrkii välttelemään rikosten selvittämistä kaikin keinon.

PC Walsh (Louis Emerick) – PC Cooperin pari, hoitaa usein grilliä auton ollessa parkissa.

Lähteet

Aiheesta muualla

BBC, Comedy Guide

Luokka:BBC:n televisio-ohjelmat
Luokka:Brittikomediat
Luokka:Seulonnan keskeiset artikkelit
Luokka:1970-luvun televisiosarjat